Asmaul Husna

Dalam agama Islam, Asmaul Husna () merujuk kepada sembilan puluh sembilan nama Allah Subhanahuwataala. Nama Allah dapat dijumpai di dalam Al-Quran, hadis, atau kedua-duanya.

Dari segi bahasa, Asmaul Husna bermaksud nama-nama Allah yang baik, mulia dan agung sesuai dengan sifat-sifat-Nya. Nama-nama Allah yang agung dan mulia itu merupakan suatu kesatuan yang menyatu dalam kebesaran dan kehebatan Allah, sebagai pencipta dan pemelihara alam semesta beserta segala isinya.

Para ulama berpendapat bahawa kebenaran ialah ketetapan dengan kebenaran yang lain. Dengan cara ini, masyarakat Islam tidak akan mudah menulis "Allah ialah ..." kerana tiada satupun yang dapat disetarakan dengan Allah. Perbahasan berikut hanyalah pendekatan yang disesuaikan dengan konsep akal kita yang sangat terbatas ini. Semua kata yang dilekatkan pada Allah harus difahami keberbezaannya dengan penggunaan wajar kata-kata itu.

Para ulama menekankan bahawa Allah ialah pencipta dan penguasa alam yang abadi dan alam yang fana. Semua nilai kebenaran mutlak hanya ada (dan bergantung) pada-Nya. Dengan demikian, Allah Maha Tinggi. Tapi juga Allah Maha Dekat. Allah Maka Kuasa. Tapi juga Allah Maha Pengasih dan Penyayang. Sifat-sifat Allah dijelaskan dengan istilah Asmaul Husna, yaitu nama-nama yang baik.

 Dalil 
Berikut merupakan beberapa dalil yang terkandung di dalam al-Quran dan hadis tentang Asmaul Husna:
"Dialah Allah, tidak ada Tuhan (yang berhak disembah) melainkan Dia, Dia mempunyai Asmaul Husna (nama-nama yang baik)." - (al-Quran, Surah Thaa-Haa : 8)

Katakanlah: "Serulah Allah atau serulah al-Rahman. Dengan nama yang mana saja kamu seru, Dia mempunyai Asmaul Husna (nama-nama yang terbaik) dan janganlah kamu mengeraskan suaramu dalam solatmu dan janganlah pula merendahkannya dan carilah jalan tengah di antara kedua itu" - (al-Quran, Surah al-Israa': 110)

Dari Abu Huraira r.a.: Nabi SAW bersabda: "Allah itu memiliki sembilan puluh sembilan nama yang bagus. Barang siapa yang mampu menghafalnya, maka dia akan masuk syurga. Sesungguhnya Allah itu ganjil [esa] dan Dia menyukai [bilangan] yang ganjil." - Sahih Bukhari

 Senarai 

 No. Nama Arab Maksud 1 Allah الله Allah [Nama khas Tuhan] 2 al-Raḥman الرحمن Yang Maha Pe­mu­rah dan Yang Memberi RahmatPendidikan Islam 3 al-Raḥim الرحيم Yang Maha Pengasih kepada semua makhluk 4 al-Malik الملك Yang Maha Memiliki Segala Ke­kuasaan 5 al-Quddus القدوس Yang Maha Suci 6 al-Salam السلام Yang Maha Sejahtera 7 al-Mukmin المؤمن Yang  Maha Melimpahkan Ke­aman­an dan Kesejahteraan 8 al-Muhaimin المهيمن Yang Maha Mengawal 9 al-Aziz العزيز Yang Maha Berkuasa dan Perkasa 10 al-Jabbar الجبار Yang Maha Perkasa 11 al-Mutakabbir المتكبر Yang Maha Memiliki Segala Kebesaran 12 al-Khaliq الخالق Yang Maha Pencipta Sekalian Makhluk 13 al-Barik البارئ Yang Maha Pencipta Makhluk 14 al-Muṣawwir المصور Yang Maha Menentukan Ben­tuk Rupa Makhluk-Nya 15 al-Ghaffar الغفار Yang Maha Mengampuni 16 al-Qahhar القهار Yang Maha Gagah Perkasa 17 al-Wahhab الوهاب Yang Maha Pemberi 18 al-Razzaq الرزاق Yang Maha Memberi Rezeki 19 al-Fattaḥ الفتاح Yang Maha Pembuka 20 al-Alim العليم Yang Maha Mengetahui 21 al-Qabiḍ القابض Yang Maha Pengekang 22 al-Basiṭ الباسط Yang Maha Melapangkan 23 al-Khafiḍ الخافض Yang Maha Merendahkan Darjat Seseorang 24 al-Rafik الرافع Yang Maha Meninggi­kan Darjat 25 al-Muiz المعز Yang Maha Memuliakan 26 al-Muzil المذل Yang Maha Menghina Musuh-Nya 27 al-Samik السميع Yang Maha Mendengar 28 al-Baṣir البصير Yang Maha Melihat 29 al-Ḥakam الحكم Yang Maha Menentukan Hu­kum­­an 30 al-Adl العدل Yang Maha Adil 31 al-Laṭif اللطيف Yang Maha Lemah Lembut dan Menge­tahui Segala Sesuatu Sehalus-halusnya 32 al-Khabir الخبير Yang Maha Sedia Mengetahui 33 al-Ḥalim الحليم Yang Maha Penyantun dan Pe­nya­bar 34 al-Aẓim العظيم Yang Maha Agung 35 al-Ghafur الغفور Yang Maha Sedia Mengampuni 36 al-Syakur الشكور Yang Maha Meng­gandakan Balasan 37 al-Ali العلي Yang Maha Tinggi (Luhur) 38 al-Kabir الكبير Maha Besar 39 al-Ḥafiẓ الحفيظ Yang Maha Memelihara 40 al-Muqit المقيت Yang Maha Menyediakan Segala Keperluan Makhluk-Nya 41 al-Ḥasib الحسيب Yang Maha Menghitung Amalan Makhluk 42 al-Jalil الجليل Yang Maha Memiliki Sifat Ke­agung­an Yang Tiada Pada Makhluk 43 al-Karim الكريم Yang Maha Mulia dan Sedia Mem­beri 44 al-Raqib الرقيب Yang Maha Mengawasi 45 al-Mujib المجيب Yang Maha Memakbulkan 46 al-Wasik الواسع Yang Maha Luas Ilmu dan Rahmat-Nya 47 al-Ḥakim الحكيم Yang Maha Bijaksana 48 al-Wadud الودود Yang Maha Mengasihi orang yang beriman kepada-Nya 49 al-Majid المجيد Yang Maha Sempurna 50 al-Bais الباعث Yang Membangkitkan Manusia 51 al-Syahid الشهيد Yang Maha Me­nyak­sikan Segala Kebenaran 52 al-Ḥaq الحق Yang Maha Benar 53 al-Wakil الوكيل Yang Maha Pelindung 54 al-Qawi القوي Yang Maha Berkuasa 55 al-Matin المتين Yang Maha Teguh Kekuatan-Nya 56 al-Wali الولي Yang Maha Memberikan Per­tolong­an 57 al-Ḥamid الحميد Yang Maha Layak Menerima Pujian 58 al-Muḥṣi المحصي Yang Maha Mengira 59 al-Mubdik المبدئ Yang Maha Memulakan Sesuatu 60 al-Muid المعيد Yang Maha Mengem­balikan Ciptaan-Nya 61 al-Muḥyi المحيي Yang Maha Menghidupkan 62 al-Mumit المميت Yang Maha Mematikan 63 al-Ḥai الحي Yang Maha Hidup 64 al-Qayyum القيوم Yang Maha Berdiri Sendiri 65 al-Wajid الواجد Yang Maha Memperoleh Segala Sesuatu Yang Dikehendaki-Nya 66 al-Majid الماجد Yang Maha Dimulia­kan 67 al-Waḥid الواحد Yang Maha Esa 68 al-Ṣamad الصمد Yang Kekal dan Men­jadi Tempat Bergantung Sekalian Makhluk 69 al-Qadir القادر Yang Maha Berkuasa 70 al-Muqtadir المقتدر Yang Maha Berkuasa Me­nentu­kan Sesuatu 71 al-Muqaddim المقدم Yang Memulakan Wujudnya Sesuatu 72 al-Muakhir المؤخر Yang Mentak­hir­kan Wujudnya Sesuatu 73 al-Awwal الأول Yang Awal dan Tiada Permulaan 74 al-Akhir الآخر Yang Akhir dan Tiada Kesudahan 75 al-Ẓahir الظاهر Yang Menzahirkan Kewujudan 76 al-Baṭin الباطن Yang Menyembunyikan Kewujud­an 77 al-Wali الوالي Yang Maha Memiliki dan Meme­rintah Segala Sesuatu 78 al-Mutaali المتعالي Yang Maha Tinggi dan Suci 79 al-Bar البر Yang Menjadi Sumber Kebaikan 80 al-Tawwab التواب Yang Sentiasa Menerima Taubat 81 al-Muntaqim المنتقم Yang Membalas Dengan Seksa 82 al-Afu العفو Yang Maha Pemaaf 83 al-Rauf الرؤوف Yang Maha Pemberi Kasih Sayang 84 Malik al-Mulk مالك الملك Pemilik Mutlak Segala Kekuasaan 85 Zu al-Jalal wa al-Ikram ذو الجلال والإكرام Yang Memiliki Keagungan dan Kemuliaan 86 al-Muqsiṭ المقسط Yang Maha Adil dan Saksama 87 al-Jamik الجامع Yang Maha Penghim­pun 88 al-Ghani الغني Yang Maha Kaya dan Tidak Me­mer­lukan Sesuatu Apa-apa pun 89 al-Mughni المغني Yang Maha Mengayakan Ma­k­h­luk Sehingga Tidak Memerlukan Apa-apa 90 al-Manik المانع Yang Maha Menegah dan Menolak 91 al-Ḍar الضار Yang Mendatangkan Kemudaratan 92 al-Nafik النافع Yang Memberikan Ke­bai­kan dan Kemanfaatan 93 al-Nur النور Cahaya Yang Menerangi 94 al-Hadi الهادي Yang Memberi Hidayah Kepada Hamba-Nya 95 al-Badik البديع  Yang Maha Mencipta­kan Sesuatu yang sebelumnya tiada 96 al-Baqi الباقي Yang Berkekalan 97 al-Waris الوارث Yang Kekal Memu­sakai 98 al-Rasyid الرشيد Yang Memberi Pe­tun­juk Kepada Kebenaran 99 al-Ṣabur الصبور Yang Maha Penyabar.

 Nama orang 
Menurut ajaran Islam, seseorang Muslim tidak akan diberi nama menyerupai nama Allah dalam bentuk yang sama. Contohnya, al-Malik, tetapi boleh dipanggil Malik. 

Bagaimanapun nama/sifat Allah boleh digabungkan dengan perkataan "Abdul -" yang bererti hamba (contohnya. - kepada Allah) dan biasa digunakan sebagai nama orang bagi orang Islam. Sebagai contoh Abdul Rahman ("hamba kepada Tuhan Yang Maha Pengasih").

Berikut ini contoh nama orang yang diambil dari Asmaul Husna:
 Rahman, seperti Tunku Abdul Rahman.
 Salam, seperti Salam Fayyad.
 Jabbar, seperti Kareem Abdul-Jabbar.
 Hakim, seperti Sherman "Abdul Hakim" Jackson.
 Rauf, seperti Ra'ouf Mus'ad.
 Malik, seperti Abdul Malik

 Rujukan 

Kategori:Islam
Kategori:Unassessed_Islam-related_articles